EkBass/fiwiki-20250220-pages-articles huggingface dataset:
Sammy Baloji

Sammy Baloji (s. 1978 Lubumbashi) on kinshasankongolainen valokuvaaja. Hän on työssään tarkastellut muun muassa Belgian suorittaman kolonisaation vaikutuksia sekä Katangan alueen kulttuurista, arkkitehtonista ja teollista perintöä.Sammy Baloji Kunstenfestivaldesarts, viitattu 9.7.2024 Balojille myönnettiin Prinssi Clausin palkinto vuonna 2008.Sammy Baloji Peabody Museum, viitattu 9.7.2024 Samana vuonna hän oli mukana perustamassa järjestöä, joka aloitti Lubumbashin biennaalin järjestämisen. Balojilla on ollut omia näyttelyitään muun muassa Musée du quai Branlyssa, Mu.ZEE:ssa (Oostende), Kuninkaallisessa Keski-Afrikan museossa ja Museum for African Artissa. Baloji on työllään ollut edustettuna Venetsian arkkitehtuuribiennaalissa ja Sydneyn biennaalissa. Hän teki Kinshasaa kuvanneessa kokoelmassaan Urban Now: City Life in Congo (2016) yhteistyötä antropologi Filip De Boeckin kanssa. == Lähteet == Luokka:Kinshasankongolaiset valokuvaajat Luokka:Vuonna 1978 syntyneet Luokka:Elävät henkilöt
SMS Dresden (1907)

SMS Dresden oli Saksan keisarikunnan laivaston Dresden-luokan kevyt risteilijä ensimmäisessä maailmansodassa. == Valmistus == Alus tilattiin Hampurista Blohm + Vossilta, missä köli laskettiin 1906 telakkanumerolla 195. Alus laskettiin vesille 5. lokakuuta 1907 ja otettiin palvelukseen 14. marraskuuta 1908.Gardiner 1985 s. 157 Aluksen valmistuskustannukset olivat 7 460 000 Saksan markkaa.Gröner 1990 s. 105-106 == Palvelus == Britannian kuninkaallisen laivaston risteilijät HMS Kent ja HMS Glasgow avasivat tulen, kun alus oli 14. maaliskuuta 1915 puolueettomassa Chilessä Mas a Tierrassa. Aluksella sai surmansa seitsemän miestä. Aluksen miehistö upotti aluksensa, minkä jälkeen he internoituivat. Aluksen kompassi ja liput pelastettiin 1965 hylystä ja sijoitettiin Mürwikin laivastoakatemiaan. ==Lähteet== * * * * === Viitteet === ==Aiheesta muualla== Luokka:Dresden-luokan risteilijät Luokka:Saksalaiset ensimmäisen maailmansodan risteilijät
Eric Brook

Eric Fred Brook (27. marraskuuta 1907 Mexborough, Englanti – 29. maaliskuuta 1965) oli englantilainen jalkapalloilija, pelipaikaltaan vasen laitahyökkääjä. Brook edusti urallaan Barnsleytä ja Manchester Cityä, jälkimmäistä 11 vuotta. Manchesterille hän teki pelaamissaan 493 ottelussa 177 maalia. Hän edusti myös Englannin maajoukkuetta. == Lähteet == Luokka:Englantilaiset jalkapalloilijat Luokka:Vuonna 1907 syntyneet Luokka:Vuonna 1965 kuolleet
Cliff Bastin

Cliff Bastin (14. maaliskuuta 1912 Heavitree, Englanti – 4. joulukuuta 1991) oli englantilainen jalkapalloilija, pelipaikaltaan vasen laitahyökkääjä. Bastin debytoi Exeter Cityssä, ja vaihtoi Arsenaliin heinäkuussa 1929. Hän edusti seuraa ammattilaisuransa päättämiseen vuoteen 1947 asti. Bastin teki Arselanille pelaamissaan 395 ottelussa 178 maalia. Hän on joukkueen historian kolmanneksi paras maalintekijä. Hänet valittiin English Football Hall of Fameen vuonna 2009. == Lähteet == Luokka:Englantilaiset jalkapalloilijat Luokka:Vuonna 1912 syntyneet Luokka:Vuonna 1991 kuolleet
Terry Cooper

Terence ”Terry” Cooper (12. heinäkuuta 1944 Brotherton, Englanti – 31. heinäkuuta 2021) oli englantilainen jalkapalloilija ja manageri. Cooper debytoi pelaajana Leeds Unitedin alle 18-vuotiaiden joukkueessa. Leeds Unitedin aikuisten joukkueessa hän voitti Englannin 1. divisioonan 1969, Englannin liigacupin 1968 ja Messukaupunkien cupin kahdesti vuosina 1968 ja 1971. Hän oli hyökkäyksissä tehokkaasti mukana vasemman laitahyökkääjä Eddie Grayn kanssa. Hän pelasi joukkueessa yhteensä 351 ottelua ja teki 11 maalia. Leedsin lisäksi hän edusti myös muun muassa Middlesbroughia, Bristol Roversia ja Bristol Cityä. Hän edusti Englannin maajoukkuetta vuoden 1970 maailmanmestaruuskilpailuissa Meksikossa. Managerina Cooper edusti Bristol Cityä, Exeter Cityä ja Birginham Cityä. == Lähteet == Luokka:Englantilaiset jalkapalloilijat Luokka:Vuonna 1944 syntyneet Luokka:Vuonna 2021 kuolleet
Bob Crompton

Robert Crompton (26. syyskuuta 1879 Blackburn, Englanti – 16. maaliskuuta 1941) oli englantilainen jalkapalloilija, pelipaikaltaan keskuspuolustaja. Hän edusti 24-vuotisen uransa aikana kokonaisuudessaan Blackburn Roversia. Hän pelasi seurassa yhteensä 528 ottelua. Hän debytoi Englannin maajoukkueessa maaliskuussa 1902. Maajoukkueessa hän pelasi yhteensä 41 ottelua. == Lähteet == Luokka:Englantilaiset jalkapalloilijat Luokka:Vuonna 1879 syntyneet Luokka:Vuonna 1941 kuolleet
Galilei (täsmennyssivu)

Galilei tarkoittaa ainakin seuraavia: ==Sukunimi== * Alessandro Galilei (1691–1737), italialainen arkkitehti * Galileo Galilei (1564–1642), italialainen tähtitieteilijä, filosofi ja fyysikko * Vincenzo Galilei (1520–1591), italialainen luutisti ja säveltäjä ==Muuta== * Galilei, Mikko Kunnaksen luoma animaatiohahmo keltainen koira, joka on ollut mukana lastenohjelmissa ja tietokonepeleissä * Galileo Galilei, Galileo Galilein elämään pohjautuva ooppera * Galilei-invarianssi periaate, jonka mukaan luonnonlait pätevät kaikissa inertiaalikoordinaatistoissa Luokka:Luettelot henkilöistä sukunimen mukaan
Jimmy Dickinson

Jimmy Dickinson (25. huhtikuuta 1925 Alton, Hampshire, Englanti – 8. marraskuuta 1982) oli englantilainen jalkapalloilija, pelipaikaltaan vasen keskikenttäpelaaja. Dickinson edusti koko ammattilaisuransa Portsmouthia, ensin sen alle 18-vuotiden joukkueessa ja myöhemmin ammattilaisjoukkueessa vuosina 1946–1965. Hän on joukkueen historian eniten otteluita pelannut pelaaja yli 800 ottelullaan. Hän voitti joukkueen kanssa Englannin mestaruuden peräkkäin kausina 1948–1949 ja 1949–1950. Dickinsonin patsas paljastettiin Fratton Parkin stadionilla Portsmouthissa syyskuussa 2023. Hän edusti myös Englannin maajoukkuetta. == Lähteet == Luokka:Englantilaiset jalkapalloilijat Luokka:Vuonna 1925 syntyneet Luokka:Vuonna 1982 kuolleet
Eddie Hapgood

Edris Albert ”Eddie” Hapgood (24. syyskuuta 1908 Bristol, Lounais-Englanti, Englanti – 20. huhtikuuta 1973) oli englantilainen jalkapalloilija, pelipaikaltaan vasen laitapuolustaja. Hapgood edusti Kettering Townin lisäksi Arsenalia 17 edustusvuoden ajan 1927–1944. Hän pelasi joukkueessa yhteensä 393 liigaottelua ja voitti kaksi FA Cupia. Englannin maajoukkueessa hän pelasi yhteensä 30 ottelua. == Lähteet == Luokka:Englantilaiset jalkapalloilijat Luokka:Vuonna 1908 syntyneet Luokka:Vuonna 1973 kuolleet
Sam Hardy

Sam Hardy (26. elokuuta 1882 Newbold, Englanti – 24. lokakuuta 1966) oli englantilainen jalkapalloilija, pelipaikaltaan maalivahti. Hän oli pituudeltaan 177-senttimetrinen. Hardy edusti Chesterfieldiä 1903–1905, Liverpoolia 1905–1912, Aston Villaa 1912–1921 ja Nottingham Forestia 1921–1925. Englannin maajoukkueessa hän pelasi yhteensä 21 ottelua. == Lähteet == Luokka:Englantilaiset jalkapalloilijat Luokka:Vuonna 1882 syntyneet Luokka:Vuonna 1966 kuolleet
Kilkennyn linna

Kilkennyn linna (, ) on normannilinnoitus Kilkennyssä, Irlannissa. Se rakennettiin Norejoen suulle valvomaan jokiliikennettä sisämaahan ja suojaamaan Irlannin vallanneita normanneja gaelien hyökkäyksiltä. Pembroken jaarli William Marshall rakennutti kivilinnan 1200-luvulla paikalle, josta oli tuhottu aikaisempi linnoitus 1170-luvulla. Nykyinen linna perustuu Marshallin alkuperäiseen suunnitelmaan, nelikulmaiseen linnaan, jonka nurkissa olleista pyöreistä torneista kolme on yhä jäljellä. Nykyinen ulkomuoto ja sisutus ovat valtaosin peräisin 1800-luvulta. Butlerin suku hallinnoi linnaa vuosisatojen ajan. == Lähteet == Luokka:Irlannin linnat
Edmund Thomas Clint

Edmund Thomas Clint (; 19. toukokuuta 1976 Kochi – 15. huhtikuuta 1983 Kochi) oli intialainen piirtäjä ja taidemaalari. Häntä on tiedotusvälineissä luonnehdittu tuotannoltaan varhaiskypsäksi lapsineroksi.Lekshmi Priya S, 2500 Days. 25,000 Creations: Remembering Kerala’s 7-Year-Old ‘Prince of Colours’ The Better India 30.9.2017, viitattu 9.7.2024 Krishna P S, Kochi park plays up memory of art prodigy Clint The New Indian Express 13.3.2024, viitattu 9.7.2024 Hän kuoli 6-vuotiaana munuaisten vajaatoimintaan, mutta hän ehti tehdä elämänsä aikana arviolta noin 25 000 – 30 000 teosta.Edmund Thomas Clint, Who Made Over 25000 Paintings During His Short Life Global Child Prodigy Awards 9.7.2021, viitattu 9.7.2024 This prodigy created over 30,000 paintings before he died at the age of 7 Your Story 28.10.2015, viitattu 9.7.2024 Clint syntyi Mullaparambil Thomas Josephin ja Chinnamma Josephin ainoana poikana.Late child prodigy Clint’s father dead The Hindu 17.1.2019, viitattu 9.7.2024 Hänet nimettiin Clint Eastwoodin mukaan. Vanhempiensa mukaan hän todennäköisesti innostui kuvataiteesta perheen kotona säännöllisesti vierailleen taiteilijaystävä G. Mohananin esimerkin kautta. Clintin teoksiin vaikuttivat hänen lapsena kuulemansa sadut, ja niissä esitetään muun muassa luontoaiheita, mutta myös rakkauden, yksinäisyyden ja kuoleman kaltaisia teemoja. Teoksissa esiintyy usein muun muassa lintuja sekä uskonnon ja myyttien hahmoja.Edmund Thomas Clint Ayurveda Journals, viitattu 9.7.2024 Pian kolme vuotta täytettyään Clint sai vaikean munuaistaudin diagnoosin. 5-vuotiaana hän käytti ensimmäisen kerran vesivärejä ja sai ensimmäisen palkinnon alle 18-vuotiaille taiteilijoille suunnatussa maalauskilpailussa. Clintin viimeinen valmistunut maalaus esittää theyyamrituaalia ja Muchilot Bhagavathi -jumalhahmoa. Clint kuoli 6-vuotiaana munuaistaudin johdettua ensin koomaan. Kochin Panampilly Nagarissa on Clintin mukaan nimetty puisto. Lisäksi hänen mukaansa on nimetty Kochin Perumanoorissa sijaitseva Clint Road. Keralan matkailun laitos järjestää kehittyvien taiteilijoiden kansainvälisen maalauskilpailun, joka myös on nimetty Clintin mukaan. Clintin teosten näyttelyitä on pidetty Thiruvananthapuramissa hänen kuolemansa jälkeenkin. Hänestä tehtiin elokuva Clint.'Clint' chosen for screening at Durban Film Festival The New Indian Express 4.7.2018, viitattu 9.7.2024 == Lähteet == Luokka:Intialaiset taidemaalarit Luokka:Vuonna 1976 syntyneet Luokka:Vuonna 1983 kuolleet
Don Howe

Donald Howe (12. lokakuuta 1935 Wolverhampton, Länsi-Midlands, Englanti – 23. joulukuuta 2015) oli englantilainen jalkapalloilija, manageri ja valmentaja. Pelaajana Howe edusti West Bromwich Albionia 1952–1964 ja Arsenalia 1964–1966. West Bromwich Albionille hän pelasi 379 ottelua ja Arsenalille 74. Hän teki otteluissa yhteensä 18 maalia. Managerina hän edusti muun muassa West Bromwich Albionia 92 ottelussa, Arselania 99 ottelussa ja Queens Park Rangersia 61 ottelussa. == Lähteet == Luokka:Englantilaiset jalkapalloilijat Luokka:Vuonna 1935 syntyneet Luokka:Vuonna 2015 kuolleet
Gavin Turk

Gavin Turk (s. 1967 Guildford) on brittiläinen kuvanveistäjä. Hänet tunnetaan muun muassa henkilökultin, taiteilijan myytin ja tekijyyden ironisesta tarkastelusta.Gavin Turk Artnet, viitattu 9.7.2024 Gavin Turk CCA Galleries, viitattu 9.7.2024 Turk opiskeli Chelsea College of Art and Designissa ja vuodesta 1989 Royal College of Artissa. Royal College of Art kieltäytyi taiteen maisterin arvon myöntämisestä hänelle, koska suhtautui kielteisesti hänen valmistumistyökseen tarkoittamaan "Cave"-näyttelyyn, jossa valkoista taustaa vasten oli sijoitettu taiteilijan itselleen omistama sininen laatta tekstillä "Borough of Kensington: Gavin Turk: Sculptor worked here 1989–1991". Turk sai tukijakseen Charles Saatchin, ja hänestä tuli näkyvä Young British Artists -sukupolven edustaja. Hän oli edustettuna Saatchin tunnetussa Sensation-taidenäyttelyssä vuonna 1997. Turk on pitänyt omia näyttelyitä muun muassa Lontoossa, Wienissä, Brysselissä ja Kapkaupungissa. Merkittäviin ryhmänäyttelyihin hän on osallistunut muun muassa Lontoossa, Venetsiassa, Istanbulissa, Manchesterissa, Bathissa, Margatessa, Bremenissä, Prahassa, Reykjavíkissa ja Phoenixissa. Turkilta on tilattu veistoksia julkisille paikoille. Hänen töitään on muun muassa Tate Galleryn, Museum of Modern Artin ja Damien Hirstin kokoelmissa. Turkin tuotantoon kuuluu muun muassa aidon kokoisia vahaveistoksia hänestä itsestään historiallisten hahmojen kuten Jean- Paul Marat'n, Che Guevaran ja Elvis Presleyn seurassa. Hän on myös käyttänyt taiteessa arkisia esineitä ja roskia. Turkille myönnettiin vuonna 2001 Jack Goldhill -veistospalkinto ja vuonna 2007 Charles Wollaston -palkinto. Vuonna 2010 hän sai taiteiden kunniatohtorin arvon Itä-Lontoon yliopistosta. == Lähteet == Luokka:Brittiläiset kuvanveistäjät Luokka:Vuonna 1967 syntyneet Luokka:Elävät henkilöt
Taistelevat Kärpäset

Taistelevat Kärpäset on suomalainen kymmenenosainen kuunnelma, jossa Tiina ja Jari Kärpänen perustavat podcastin ja käyvät henkilökohtaiseen taisteluun totuuden puolesta. He ovat valmiita käymään kaikki taistelut arjen vääryyksiä vastaan ja paljastamaan totuuden Suomen nykytilasta journalismin keinoja kaihtamatta. Kuunnelman on käsikirjoittanut Melli Maikkula, ohjannut Teppo Airaksinen ja päärooleissa näyttelevät Anna Airola sekä Heikki Ranta. Kuunnelma julkaistiin Yle Areenassa 16.5.2024. == Lähteet == Luokka:Suomalaiset radiokuunnelmat
Paul Caligiuri

Paul Caligiuri (s. 9. maaliskuuta 1964 Westminster, Kalifornia, Yhdysvallat) on yhdysvaltalais-italialainen ammattilaisuransa päättänyt jalkapalloilija ja nykyinen manageri Orange Countylle. Pelipaikaltaan hän oli puolustava keskikenttäpelaaja. Caligiuri edusti monista seurajoukkueistaan muun muassa Hansa Rostockia 1990–1991 ja voitti FDGB-Pokalin 1991. Viimeisimpänä hän edusti yhdysvaltalaista Los Angeles Galaxyä 1997–2002. He voittivat CONCACAF Champions Leaguen ja Lamar Hunt U.S. Open Cupin. Joukkue sai myös MLS Supporters’ Shieldin kaudella 1997–1998. Caligiuri valittiin 1986 Yhdysvaltojen parhaimmaksi pelaajaksi. Caligiuri voitti Yhdysvaltain maajoukkueessa CONCACAF Gold Cupin vuonna 1991. == Lähteet == Luokka:Yhdysvaltalaiset jalkapalloilijat Luokka:Vuonna 1964 syntyneet Luokka:Elävät henkilöt
Milan Rapaić

Milan Rapaić (s. 16. elokuuta 1973 Nova Gradiška, Brod-Posavina, Kroatia) on kroatialainen ammattilaisuransa päättänyt jalkapalloilija, joka pelasi vasempana keskikenttäpelaajana. Rapaić saavutti eniten Hajduk Splitissä, jota hän edusti 1991–1996 ja hetken vuonna 2003. He voittivat Kroatian ykkösliigan kausilla 1991–1992, 1993–1994 ja 1994–1995. Kroatian Super cupin he voittivat kausilla 1991–1992, 1992–1993 ja 1993–1994. Kroatian cupin joukkue voitti kausilla 1992–1993, 1994–1995 ja 2002–2003. Rapaić voitti Fenerbahçen kanssa Turkin Superliigan kaudella 2000–2001. Hän pelasi urallaan yhteensä 305 liigaottelua, joissa hän teki 62 maalia ja syötti 41 kertaa. Kroatian maajoukkueessa hän pelasi yhteensä 49 ottelussa, joissa hän teki 5 maalia ja syötti 3 kertaa. == Lähteet == Luokka:Kroatialaiset jalkapalloilijat Luokka:Vuonna 1973 syntyneet Luokka:Elävät henkilöt
Ayrton Sennan patsas (Imola)

Ayrton Sennan patsas () on patsas Imolassa Acque Minerali -puistossa lähellä Tamburellon mutkaa Autodromo Enzo e Dino Ferrarin autoradalla, jossa Ayrton Senna ajoi ulos ja kuoli vuonna 1994. Patsaan on suunnitellut Stefano Pierotti ja se julkistettiin 26. huhtikuuta 1997. Patsas on valmistettu kivestä ja pronssista, ja siinä lukee lainaus Sennalta: ”Credo di essere molto lontano da una maniera di vivere che mi piacerebbe”. == Lähteet == Luokka:Italian patsaat ja veistokset Luokka:Imola
Sunakin hallitus

Sunakin hallitus oli Yhdistyneen kuningaskunnan hallitus, joka astui virkaan Liz Trussin erottua pääministerin virasta lokakuussa 2022. Hallitus oli konservatiivipuolueen muodostama enemmistöhallitus, ja sitä johti pääministeri Rishi Sunak. == Ministerit == === Muut hallituksen kokouksiin osallistuvat henkilöt === == Lähteet == Luokka:Yhdistyneen kuningaskunnan hallitukset
Ayrton Sennan patsas

Ayrton Sennan patsas voi tarkoittaa: * Ayrton Sennan patsas, patsas Imolassa Italiassa * Ayrton Sennan patsas, patsas Wałbrzychissa Puolassa * Ayrton Sennan patsas, patsas Guarulhosissa Brasiliassa
Ernst Lehner

Ernst Lehner (7. joulukuuta 1912 Augsburg Baijeri, Saksa – 10. tammikuuta 1986) oli saksalainen jalkapalloilija, pelipaikaltaan keskushyökkääjä. Lehner edusti urallaan Schwaben Augsburgia, Blau-Weiß 1890 Berliniä ja Viktoria Aschaffenburgia. Hän pelasi yhteensä 74 liigaottelua ja teki niissä 13 maalia. Saksan maajoukkueessa hän pelasi yhteensä 65 ottelua ja teki niissä 31 maalia. Hän edusti joukkuetta vuoden 1938 maailmanmestaruuskilpailuissa ja teki 2 maalia. == Lähteet == Luokka:Saksalaiset jalkapalloilijat Luokka:Vuonna 1912 syntyneet Luokka:Vuonna 1986 kuolleet
Greer Lankton

Greer Lankton (1958 Detroit, Michigan – 18. marraskuuta 1996 Chicago, Illinois) oli yhdysvaltalainen kuvanveistäjä, joka tuli parhaiten tunnetuksi huolellisesti valmistetuista nukeistaan.Jenevive Nykolak, Greer Lankton National Gallery of Art, viitattu 9.7.2024 Nan Goldin, A Rebel Whose Dolls Embodied Her Demons The New York Times 22.12.1996, viitattu 9.7.2024 Lankton sai oppiarvon kuvanveistossa Pratt-instituutista vuonna 1981. Hän oli transsukupuolinen, ja hänen presbyteeripappina työskennelleen isänsä seurakunnan taloudellinen tuki mahdollisti sukupuolenkorjausprosessin vuonna 1979.Julia Morton, Greer Lankton, a Memoir Artnet, viitattu 9.7.2024 Kehon muuttuvuus ja hauraus olivat toistuvia teemoja Lanktonin taiteessa. Hän debytoi New York/New Wave -näyttelyssä P.S.1-keskuksessa vuonna 1981 ja nousi tärkeäksi hahmoksi East Villagen taide-elämässä. Lankton kohtasi transsukupuolisuutensa johdosta väkivaltaa ja jopa katui sukupuolenkorjausprosessiaan sekä yritti itsemurhaa. Lankton teki nukkeja muun muassa Candy Darlingista, Jacqueline Kennedy Onassisista ja Diana Vreelandista. Näyttelyissä oli esillä myös hänestä itsestään otettuja kuvia, joiden ottajiin kuuluivat Nan Goldin, Peter Hujar ja David Wojnarowicz. Varsinkin Goldinin ottamat valokuvat Lanktonista edistivät molempien uraa. Lankton meni vuonna 1987 naimisiin Paul Monroen kanssa. Pariskunta erosi myöhemmin. Lanktonin terveys heikkeni vakavasti huumausaineriippuvuuden seurauksena. Vuonna 1995 hän oli kuitenkin edustettuna Whitney Biennialissa ja Venetsian biennaalissa. Hän kuoli ilmeisesti kokaiinin yliannostukseen. == Lähteet == Luokka:Yhdysvaltalaiset kuvanveistäjät Luokka:Vuonna 1958 syntyneet Luokka:Vuonna 1996 kuolleet
Giovanni Cervone

Giovanni Cervone (s. 16. marraskuuta 1962 Brusciano, Napoli, Italia) on italialainen ammattilaisuransa päättänyt jalkapallomaalivahti. Hän on pituudeltaan 192-senttimetrinen. Myöhemmin hän on toiminut maalivahtivalmentajana Fondi Calciolle. Cervone edusti maalivahtina lukuisia joukkueita, kuten Avellinoa, Parmaa ja AS Romaa. Hän voitti viimeisimmän kanssa Italian cupin kaudella 1990–1991. Hän pelasi urallaan 534 liigaottelua. Cervone pelasi 4 ottelua Italian alle 21-vuotiaiden jalkapallomaajoukkueessa. == Lähteet == Luokka:Italialaiset jalkapallomaalivahdit Luokka:Vuonna 1962 syntyneet Luokka:Elävät henkilöt
Stan Mortensen

Stan Mortensen (26. toukokuuta 1921 South Shields, Tyne ja Wear, Englanti – 22. toukokuuta 1991) oli englantilainen jalkapalloilija, pelipaikaltaan keskushyökkääjä. Mortensen aloitti uransa edustaen Blackpoolia 1941–1955. He voittivat FA Cupin vuonna 1953. Myöhemmin Mortensen edusti Hull Cityä, Southportia, Bath Cityä ja Lancaster Cityä. Hän pelasi urallaan yhteensä 152 liigaottelua ja teki niissä 100 maalia. Englannin maajoukkueessa hän teki yhteensä 23 maalia pelaamissaan 25:ssä ottelussa. Hän oli joukkueen kokoonpanossa vuoden 1950 maailmanmestaruuskilpailuissa ja teki yhden maalin. == Lähteet == Luokka:Englantilaiset jalkapalloilijat Luokka:Vuonna 1921 syntyneet Luokka:Vuonna 1991 kuolleet
Chloe Dzubilo

Chloe Dzubilo (1960 Connecticut – 18. helmikuuta 2011 New York) oli yhdysvaltalainen kuvataiteilija, muusikko, valokuvamalli, dragesiintyjä sekä AIDS- ja transaktivisti.Chloe Dzubilo Visual AIDS, viitattu 9.7.2024 Tim Murphy, In Memoriam: Chloe Dzubilo, 1960-2011 POZ 4.3.2011, viitattu 9.7.2024 Dzubilo opiskeli Parsons School of Designissa. Hän asui New Yorkissa vuodesta 1982 ja työskenteli lyhyesti Studio 54:ssa. 1990-luvulla hän esiintyi Antony Hegartyn Blacklips Performance Cult -dragseurueessa Pyramid Clubissa ja teki sille käsikirjoituksia. Dzubilo oli myös punkyhtye Transistersin laulaja- lauluntekijä. Hänen kuvataidettaan oli esillä lukuisissa New Yorkin gallerioissa ja kansainvälisesti. Dzubilo kävi 1990-luvun puolessavälissä läpi sukupuolenkorjausprosessin. Syyskuussa 2002 hän esiintyi ensimmäisenä transsukupuolisena POZ-lehden kannessa. Hän esiintyi sen kannessa myös toukokuussa 2004 ja elokuussa 2004. Dzubiloa valokuvasivat muiden muassa Nan Goldin, Alice O'Malley, Tanyth Berkeley, David Armstrong ja Steven Klein. Hän innoitti myös muoti- ja korusuunnittelijoita, joihin kuuluivat Marc Jacobs, Alexis Bittar ja Patricia Field. Dzubilo suoritti sukupuolentutkimuksen associate-tutkinnon City College of New Yorkissa vuonna 1999. Hän esiintyi useissa underground-elokuvissa, joiden tekijöitä olivat Barry Shils, Beth B, Ned Ambler ja Katrina del Mar. Dzubilo todettiin HIV-positiiviseksi vuonna 1987 hänen kumppaninsa, Pyramid Clubin perustaja Bobby Bradleyn kuoltua AIDS:iin. Hän ajoi tämän jälkeen voimakkaasti HIV-positiivisten, transsukupuolisten ja huumausaineiden käyttäjien terveyden asiaa. Dzubilo muun muassa osallistui The Transexual Menacen hankkeisiin ja johti vuonna 1997 ensimmäistä liittovaltion rahoittamaa HIV-torjuntaohjelmaa transsukupuolisille seksityöläisille. Vuodesta 2007 hän oli naimisissa esiintyjä T De Longin kanssa. Hän teki itsemurhan jättäytymällä junan alle vuonna 2011. == Lähteet == Luokka:Yhdysvaltalaiset kuvataiteilijat Luokka:Yhdysvaltalaiset laulaja- lauluntekijät Luokka:Yhdysvaltalaiset mallit Luokka:Yhdysvaltalaiset drag- artistit Luokka:Yhdysvaltalaiset ihmisoikeusaktivistit Luokka:Vuonna 1960 syntyneet Luokka:Vuonna 2011 kuolleet Luokka:Itsemurhan tehneet
Peter Shirtliff

Peter Shirtliff (s. 6. huhtikuuta 1961 Barnsley, South Yorkshire, Englanti) on englantilainen ammattilaisuransa päättänyt jalkapalloilija ja nykyinen manageri. Pelipaikaltaan hän oli keskuspuolustaja. Shirtliff debytoi Sheffield Wednesdayssä ja pelasi urallaan myös muun muassa Charltonissa, Wolvesissa ja Barnsleyssä. Hän pelasi kokonaisuudessaan 274 liigaottelua ja teki niissä 10 maalia. Manageriurallaan merkittävimpänä hän on edustanut Mansfield Townia 59 ottelussa. == Lähteet == Luokka:Englantilaiset jalkapalloilijat Luokka:Vuonna 1961 syntyneet Luokka:Elävät henkilöt
Paul Madeley

Paul Madeley (20. syyskuuta 1944 Leeds, West Yorkshire, Englanti – 23. heinäkuuta 2018) oli englantilainen jalkapalloilija, pääasiallisesti pelipaikaltaan puolustava keskikenttäpelaaja. Maajoukkueessa hän pelasi kuitenkin monilla eri pelipaikoilla. Madeley edusti koko 16 vuotta kestäneen ammattilaisuransa ajan Leeds Unitedia. Joukkue voitti kaksi Messukaupunkien cupia, FA Community Shieldin, Englannin liigacupin, FA Cupin ja kaksi Englannin mestaruutta. Hän pelasi joukkueessa yhteensä 658 liigaottelua, joissa hän teki 30 maalia. Englannin maajoukkueessa hän pelasi 24 ottelua. == Lähteet == Luokka:Englantilaiset jalkapalloilijat Luokka:Vuonna 1944 syntyneet Luokka:Vuonna 2018 kuolleet
Dave Watson

Dave Watson (s. 20. marraskuuta 1961 Liverpool, Englanti) on ammattilaisuransa päättänyt englantilainen jalkapalloilija ja nykyinen manageri. Pelipaikaltaan hän oli keskuspuolustaja. Watson pelasi ammattilaisurallaan Norwich Cityssä ja Evertonissa. Norwich Cityn kanssa hän voitti Englannin liigacupin vuonna 1985. Evertonissa hän taas voitti kahdesti FA Community Shieldin kausilla 1987–1988 ja 1995–1996 sekä FA Cupin vuonna 1995. Hän pelasi urallaan yhteensä 611 liigaottelua ja teki niissä 33 maalia. Englannin maajoukkueessa hän pelasi 12 ottelua. == Lähteet == Luokka:Englantilaiset jalkapalloilijat Luokka:Vuonna 1961 syntyneet Luokka:Elävät henkilöt
Aliaxis

Aliaxis on belgialainen yritys, jonka keskeinen liiketoiminta liittyy vedenhallintaratkaisuihin: veden käsittelyyn, varastointiin ja jakeluun. Aliaxiksen pääkonttori sijaitsee Brysselissä, ja se toimii yli 40 maassa. Sen liikevaihto vuonna 2022 oli 4,3 miljardia euroa. == Lähteet == Luokka:Belgialaiset yritykset
Enrico Baj

Enrico Baj (31. lokakuuta 1924 Milano – 16. kesäkuuta 2003 Vergiate) oli italialainen kuvataiteilija.Enrico Baj Peggy Guggenheim Collection, viitattu 9.7.2024 Hän tuli tunnetuksi yhteiskunnallisesti kantaa ottavista kollaaseista ja teki lisäksi muun muassa maalauksia sekä veistoksia.Enrico Baj ArtNet, viitattu 9.7.2024 Baj opiskeli Accademia di Brerassa ja sai lisäksi oikeustieteellisen oppiarvon Milanon yliopistosta. Hänen taiteeseensa vaikuttivat muun muassa ydinsodan, patafysiikan ja ihmisen seksuaalisuuden aiheet. Baj’sta tuli 1950-luvulla yksi arte nucleare -liikkeen taiteilijoista, jotka reagoivat teoksillaan Hiroshiman ja Nagasakin pommituksiin. Baj esitti kritiikkiä aikansa yhteiskuntaa kohtaan muun muassa 1960-luvun Generali- ja Parate militari -teoksissaan sekä erityisesti 1970-luvun teoksissaan I funerali dell’anarchico Pinelli (1972) ja Apocalisse (1979). Vuonna 1993 hän aloitti Maschere tribali -teoskokonaisuuden, jossa jätteestä oli tehty ironisia, kirkkaasti värjättyjä naamioita. Baj teki yhteistyötä muiden muassa Asger Jornin, Lucio Fontanan ja Piero Manzonin kanssa. Hän piti läheisesti yhteyttä myös muun muassa runoilijoihin. Baj’n teoksia on muiden muassa Art Institute of Chicagon, Museum of Modern Artin ja Tate Galleryn kokoelmissa. == Lähteet == Luokka:Italialaiset kuvataiteilijat Luokka:Vuonna 1924 syntyneet Luokka:Vuonna 2003 kuolleet
Lohipato Vallinkoskessa

Lohipato Vallinkoskessa on Aukusti Uotilan vuonna 1884 kankaalle maalaama öljyvärityö. Teos kuvaa Vuoksessa sijainnutta koskea Vallinkoskea. Se kuuluu Arla Cederbergin kokoelmaan, joka on sijoitettuna Joensuun taidemuseo Onniin. Teos on lisäksi ollut näytteillä ainakin vuonna 2011 Etelä-Karjalan taidemuseon näyttelyssä Taiteen Vuoksi  Saimaa kuvataiteessa. == Lähteet == Luokka:Suomalaiset maalaukset Luokka:Maisemamaalaukset
Aurora Rämö

Aurora Rämö (s. 1987https://www.siltalapublishing.fi/kategoria/kirjailijat/aurora-ramo/) on suomalainen toimittaja. Hän on työskennellyt Suomen Kuvalehdessä vuodesta 2014. Hän kirjoittaa pitkiä feature-artikkeleita. Aiemmin hän työskenteli Helsingin Sanomissa, Ylioppilaslehdessä ja Ylellä. Rämö on käynyt Suomalais- venäläisen koulun ja opiskellut viestintää Helsingin yliopistossa. Vuosina 2021–2022 hän opiskeli Pietarin Eurooppalaisessa yliopistossa Venäjällähttps://www.hssaatio.fi/wp-content/uploads/2022/07/Loppuraportti- Aurora-Ramo.pdf. Helmikuussa 2013 Rämö ja Vappu Kaarenoja herättivät huomiota Ylioppilaslehden 100-vuotisjuhlanumeroon kirjoittamallaan raportilla, jossa he kertoivat ulostaneensa tahallansa housuihinsa linja-automatkalla Helsingistä Turkuun. Rämölle myönnettiin vuoden 2024 Ilkka Malmberg -palkinto.Ilkka Malmberg -palkinto Suomen Kuvalehden toimittaja Aurora Rämölle, Yle.fi, uutiset 12.11.2024, viitattu 12.11.2024 == Kirjoja == * Vappu Kaarenoja & Rämö, Aurora: Tytöt: Suomalaisen tasa-arvon perusteet. Helsinki: Siltala, 2020. ISBN 978-952-234-727-5 == Lähteet == == Aiheesta muualla == * Aurora Rämö haastattelussa Helsingin Kirjamessuilla 2020 Video, 26 min. YouTube. * Aurora Rämön tekstejä Suomen Kuvalehdessä Luokka:Suomalaiset toimittajat Luokka:Vuonna 1987 syntyneet Luokka:Elävät henkilöt
Lakiloko Keakea

Lakiloko Tepae Keakea (s. 1948/9 Nui) on tuvalulainen taiteilija, joka on tullut tunnetuksi tekemistään käsitöistä (mea taulima).Lakiloko Keakea Auckland Art Gallery, viitattu 9.7.2024 Fafetu: Lakiloko Keakea Objectspace, viitattu 9.7.2024 New Year Honours List 2023 - Citations for Members of the New Zealand Order of Merit Department of the Prime Minister and Cabinet 31.12.2022, viitattu 9.7.2024 Keakea muutti vuonna 1957 Niutaoon, jossa oppi käsitöiden teon. Hän on ollut lapsuudestaan saakka toisesta silmästään sokea.Katya Kazbek, Art: Fafetu, The Traditional Crocheted Patterns of Polynesia by Lakiloko Keakea Supamodu 3.11.2019, viitattu 9.7.2024 Keakea käytti käsityötaitojaan aluksi vaatteiden valmistamiseen, mutta siirtyi sitten abstraktimpaan ilmaisuun ja on tehnyt tähdenmuotoisia koriste-esineitä (fafetu), joita on ollut esillä näyttelyissä ja joita on hankittu museoiden kokoelmiin. Vuonna 1971 Keakea muutti ensimmäisen aviomiehensä kanssa Kiribatille, jossa liittyi paikallisten naisten käsityöryhmään. Palattuaan Tuvalulle hän liittyi Tuvalun eri atolleilta naispuolisia käsityöläisiä yhdistäneeseen Fakapotopotoga Fafine Tuvalu -taideryhmään. Vuonna 1996 Keakea muutti Uuteen-Seelantiin, jossa hänen käyttämänsä materiaalivalikoima laajeni. Uudessa-Seelannissa hän on ollut keskeinen vaikuttaja tuvalulaisten naisten Fafine Niutao I Aotearoa -taiteilijakollektiivissa. Hänen töitään on ollut esillä muun muassa Auckland Art Galleryssa. Keakea piti ensimmäisen oman näyttelynsä vuonna 2018 Objectspacessa. Siinä esillä oli viisikymmentä tähdenmuotoista fafetu-työtä, joista suurin oli 1,8-metrinen. Keakeasta tuli tiettävästi ensimmäinen tuvalulainen taiteilija, joka on pitänyt oman näyttelyn.Madeleine Chapman, The Single Object: Lakiloko and the functional beauty of Tuvalu art The Spinoff 11.10.2018, viitattu 9.7.2024 Keakean taiteelliset juuret ovat tuvalulaisessa virkkauksessa tai kudonnassa (kolose), johon länsimaissa on usein viitattu "kansantaiteena" tai "perinteisinä käsitöinä". Tuvalulla taide kuitenkin mielletään käytännönläheisemmin ja siinä pyrkimys kauneuteen yhdistyy usein konkreettiseen käyttötarkoitukseen. Kolose on myös Keakean tekemien kaltaisista tuvalulaisista naisten vaatteista käytetty nimitys. Keakea sai vuonna 2017 Arts Pasifika -palkinnon. Uutenavuotena 2022–2023 hänestä tehtiin Uuden-Seelannin ansioritarikunnan jäsen. == Lähteet == Luokka:Tuvalulaiset henkilöt Luokka:Käsityöläiset Luokka:1940-luvulla syntyneet Luokka:Elävät henkilöt
Galli Bibiena

Galli da Bibiena oli italialainen 1700-luvun taiteilijasuku, jonka jäsenet saivat mainetta etenkin teatterien rakentajina ja sisustajina sekä Italiassa että Saksassa. Kantaisä maalari Giovanni Maria Galli (1625–1665) otti syntymäpaikkansa mukaan nimekseen da Bibbiena.Tietosanakirja 1909, osa 11, Hakusana: Galli Giovanni Maria Gallin poika Ferdinando Galli Bibiena (1657–1743) oli maalari ja arkkitehti ja työskenteli Parman hovissa. Kaarle VI kutsui hänet Prahaan, jonne hän rakensi komean kruunausteatterin. Sieltä hän siirtyi Kaarle VI:n kutsusta Wieniin ja sitten Bolognaan. Ferdinandon töissä ilmenee mielikuvituksekkuutta, ja hän tavoittelee maalauksellisuutta. Hän on teatterirakenteen kehittäjiä ja keksi uudenlaisia lavasteita ja laitteita, jotka helpottivat niiden vaihtoa ja siirtämistä. Hänen kaivertamiaan suunnitelmia ilmestyi kokoelmina Varie opere di prospettica (1840) ja Architettura civile (1811). Ferdinando Galli Bibienan työtä jatkoi hänen veljensä Francesco Galli Bibiena (1659–1739), joka suunnitteli muun muassa Veronan Teatro filarmonicon, ja myös hänen kolme poikaansa Alessandro (k. n. 1760, töitä Saksassa), Giuseppe Galli Bibiena (k. 1757, töitä Wienissä, Dresdenissä, Berliinissä), Antonio (k. 1774, Bolognan teatteri) ja Giuseppen poika Carlo (s. 1728). ==Lähteet== ==Aiheesta muualla== Luokka:Italialaiset suvut Luokka:Italialaiset arkkitehdit Luokka:Italialaiset taiteilijat
Dean Windass

Dean Windass (s. 1. huhtikuuta 1969 Kingston upon Hull, East Riding of Yorkshire, Englanti) on englantilainen ammattilaisuransa päättänyt jalkapalloilija, pelipaikaltaan keskushyökkääjä. Windass edusti urallaan lukuisten joukkueidensa joukosta muun muassa Bradford Cityä, Sheffield Wednesdaytä, Sheffield Unitedia ja Hull Cityä. Hän pelasi urallaan yhteensä 442 liigaottelua, joissa hän teki 141 maalia ja syötti 29 kertaa. Windass oli Englannin ykkösliigan paras maalintekijä kaudella 2004–2005 tehtyään 27 maalia. Vuonna 2012 päättyneen peliuransa jälkeen Windass on toiminut Sky Sportsin jalkapalloasiantuntijana. Hänellä diagnosoitiin vuonna 2025 dementia. == Lähteet == Luokka:Englantilaiset jalkapalloilijat Luokka:Vuonna 1969 syntyneet Luokka:Elävät henkilöt
Deutschlandsbergin linna

thumb Deutschlandsbergin linna on keskiaikainen linnoitus Itävallassä lähellä Deutschlandsbergin kaupunkia. Suojaisan sijainnin takia paikkaa on käytetty turvapaikkana jo kivikaudella. Kirjallisten lähteiden mukaan kreivi Lonsperg hallitsi linnaa vuosina 1153–1263. Linnaa on laajennettu pala palata romaaniseen, goottilaiseen ja renessanssityyliiin. Se on myös päästetty välillä rappioitumaan, ja vuonna 1850 se oli raunioina. Vuodesta 1932 alkaen sitä on kunnostettu matkailunähtävyydeksi, jossa toimii myös hotelli. == Lähteet == Luokka:Itävallan linnat
Michele Padovano

Michele Padovano (s. 28. elokuuta 1966 Torino, Italia) on italialainen ammattilaisuransa päättänyt jalkapalloilija, pelipaikaltaan keskushyökkääjä. Padovano debytoi lukuisten joukkueidensa uran Asti Calciossa, mutta hän on saavuttanut kaikki merkittävimmät voittonsa Juventuksessa vuosina 1995–1997. Hän voitti joukkueen kanssa kahdesti Intercontinental Cupin 1996 ja 1997, Italian supercupin kaudella 1997–1998, UEFA Super Cupin kaudella 1996–1997, Mestarien liigan kaudella 1995–1996 ja kaksi kertaa Italian mestaruuden kausilla 1996–1997 ja 1997–1998. Padovano pelasi urallaan yhteensä 316 liigaottelua, joissa hän teki 86 maalia ja syötti 10 kertaa. Hän pelasi Italian maajoukkueessa yhden ottelun. == Lähteet == Luokka:Italialaiset jalkapalloilijat Luokka:Vuonna 1966 syntyneet Luokka:Elävät henkilöt÷
Adolfo Bautista

Adolfo Bautista (s. 15. toukokuuta 1979 Dolores Hidalgo, Meksiko) on meksikolainen ammattilaisuransa päättänyt jalkapalloilija, pelipaikaltaan hyökkäävä keskikenttäpelaaja tai keskushyökkääjä. Bautista on voittanut Meksikon Primera Divisiónin Aperturan osan ensin Pachucan kanssa kaudella 2003–2004 ja myöhemmin Deportivo Guadalajaran kanssa kaudella 2006–2007. Bautista pelasi urallaan yhteensä 468 liigaottelua, joissa hän teki 122 maalia ja syötti 37 kertaa. Bautista pelasi Meksikon maajoukkueessa yhden ottelun vuoden 2010 jalkapallon maailmanmestaruuskilpailuissa. Yhteensä hän pelasi maajoukkuessa 38 ottelua ja teki 11 maalia. == Lähteet == Luokka:Meksikolaiset jalkapalloilijat Luokka:Vuonna 1979 syntyneet Luokka:Elävät henkilöt
Fatu Feu'u

Fatu Feu'u (s. 1946 Poutasi, Upolu) on samoalaissyntyinen kuvataiteilija, joka muutti Uuteen-Seelantiin vuonna 1966.Fatu Feu'u Artwork Artis Gallery, viitattu 9.7.2024 Feu'u opiskeli Samoa Collegessa Apiassa ennen kuin muutti Aucklandiin.Fatu Feu'u Bergman Gallery, viitattu 9.7.2024 Fatu Feu'u Parnell Gallery, viitattu 9.7.2024 Hän on keskittynyt erityisesti maalaukseen, mutta on tehnyt myös muun muassa kaiverruksia, veistoksia ja lasitöitä. Feu'un tuotannossa on sekä nykyaikaisia että perinteisiä piirteitä, ja hänen taiteeseensa ovat vaikuttaneet sekä länsimaiset kulttuurit että Polynesian taidemuodot. Feu'u aloitti säännöllisen näyttelyiden pitämisen vuonna 1983 ja ryhtyi päätoimiseksi taiteilijaksi vuonna 1988. Feu'u on saanut monia palkintoja ja tunnustuksia, kuten Uuden-Seelannin ansioritarikunnan arvon (2001), James Wallace -taidepalkinnon (1995), Arts Pasifika -palkinnon (Senior Pacific Artist Award, 2022) ja Aucklandin yliopiston Distinguished Alumni -tunnustuksen (2023). Feu'un teoksia on muun muassa Te Papa Tongarewa -museossa (Wellington), Aucklandin taidegalleriassa ja Queenslandin taidegalleriassa. == Lähteet == Luokka:Samoalaiset henkilöt Luokka:Taidemaalarit Luokka:Vuonna 1946 syntyneet Luokka:Elävät henkilöt
Venus Felix

Venus Felix on antiikin aikainen veistos, joka esittä Venusta poikansa Kupidon kanssa. Veistos on valmistunut arviolta vuonna 170 JAA ja sen kasvojen mallina on ollut Faustina nuorempi. Tämä käy ilmi patsaassa olevassa omistuskirjoituksessa. Venus on kuvattu patsaassa osittain alastomana, peittäen osan alavartalostaan kankaalla. Patsaan vasen käsivarsi on katkennut ja on esitelty spekulointeja mitä se on kannatellut. Eräät arvelevat, että siinä on peili ja joidenkin mukaan se on nojannut Herkuleen patsaaseen. Teos on nykyään Vatikaanin museossa. Aiheesta on tehty myös muita patsaita. == Viitteet == == Lisää aiheesta == * http://imperiumromanum.pl/en/curiosities/sculpture-of-venus-felix/ Luokka: Antiikin veistokset
Alberto Medina

Alberto Medina (s. 29. toukokuuta 1983 Culiacán, Meksiko) on meksikolainen ammattilaisuransa päättänyt jalkapalloilija, pelipaikaltaan oikea laitahyökkääjä. Medina edusti uransa alussa 11 vuoden ajan Deportivo Guadalajaraa ja voitti joukkueen kanssa Meksikon Primera Divisiónin Aperturan alueella kaudella 2006–2007. Lisäksi hän edusti muiden muassa Pueblaa, Chiapasia ja Corasia. Medina debytoi Meksikon maajoukkueessa huhtikuussa 2003 ja pelasi yhteensä 55 ottelua, joissa teki 6 maalia. Hän oli mukana voittamassa vuoden 2009 CONCACAF Gold Cupia tehden maalin. == Lähteet == Luokka:Meksikolaiset jalkapalloilijat Luokka:Vuonna 1983 syntyneet Luokka:Elävät henkilöt
Kapfenbergin linna

thumb Kapfenbergin linna eli Oberkapfenbergin linna on keskiaikainen linna Itävallassa, Kapfenbergin kaupungin lähellä. Linna on mainittu ensimmäisen kerran vuonna 1173. Kreivi Stubenberg rakennutti nykyisen linnan vuonna 1268. Se uusittiin renessanssityyliin 1500-luvulla. Se sijaitsee korkealla vuorella. Linnan alla kulkee Murin sivujoki Mürz. == Lähteet == Luokka:Itävallan linnat
Stig Baumgartner

Stig Henrik Baumgartner (s. 1969 Järvenpää) on suomalainen kuvataiteilija, jonka pääasiallinen media on maalaustaide. Baumgartnerin maalauksissa on viittauksia abstraktin maalaustaiteen erilaisiin perinteisiin. Teosten visuaalisuus viittaa rakennettuun ympäristöön kuten rakennusten pohjakaavioihin tai kerrostalojen betonielementteihin kuten vuoden 2011 Hakunila maalaussarjassa, jonka lähtökohtana oli taiteilijan lapsuuden lähiöympäristö Vantaalla. Vuoropuhelu arkkitehtuurin kanssa on ollut selkeää myös useissa julkisissa tilaustöissä, joita Baumgartner on tehnyt mm Helsinkiin, Vantaalle ja Turkuun. Vuonna 2021 Baumgartnerin Galerie Forsblomin Key Figures yksityisnäyttelyn yhteydessä ilmestyi samanniminen kirja, jossa Baumgartner esitteli teostensa taustoja kirjoittamassaan esseessään: Reunahuomatuksia maalaussarjasta Key Figures. Kirja esipuheen on kirjoittanut Juha Heikki Tihinen. Stig Baumgartnerin teoksia on esillä keskeisissä suomalaisissa taidemuseoissa, kuten esimerkiksi Kiasmassa. Hän on esiintynyt lukuisissa yksityis-ja ryhmänäyttelyissä koti- ja ulkomailla vuodesta 1995 lähtien. Baumgartner toimii Piirustuksen ja havainnon yliopistolehtorina Taideyliopiston Kuvataideakatemiassa. Hänestä tuli kuvataiteen tohtori vuonna 2015 opinnäytteellä ”Virhe abstraktissa maalauksessa, tekijän paikka maalauksen rakenteessa”, joka on julkaistu kirjana. == Kuvia julkisista teoksista == Tiedosto:Stig Baumgartner Iso kasi 2004.jpg|Iso käsi, 2004, Helsinki. Stig Baumgartner - Kuinka paljon valo on - 2016 - Aurinkokiven koulu - Aurinkokivenkuja 1 - Kivistö - Vantaa - 1.jpg|Kuinka paljon valo on, 2016, Vantaa. == Lähteet == == Aiheesta muualla == *Kotisivu www.stigbaumgartner.net Luokka:Suomalaiset käsitetaiteilijat Luokka:Suomalaiset mediataiteilijat Luokka:Suomalaiset performanssitaiteilijat Luokka:Suomalaiset taiteilijat (taiteen uudet alueet) Luokka:Suomalaiset taidemaalarit Luokka:Vuonna 1969 syntyneet Luokka:Elävät henkilöt
Hans Tilkowski

Hans Tilkowski (12. heinäkuuta 1935 Dortmund-Husen, Saksa – 5. tammikuuta 2020) oli saksalainen jalkapallomaalivahti. Tilkowski edusti urallaan Westfalia Hernea 1955–1962, Borussia Dortmundia 1962–1967 ja Eintracht Frankfurtia 1967–1970. Hän voitti Dortmundin kanssa Cup-voittajien cupin kaudella 1965–1966, Länsi-Saksan cupin kaudella 1964–1965 ja Saksan cupin kaudella 1964–1965. Hänet valittiin Saksan parhaaksi jalkapalloilijaksi 1965. Tilkowski pelasi Saksan maajoukkueessa yhteensä 39 ottelua ja oli kokoonpanossa vuoden 1966 maailmanmestaruuskilpailuissa. == Lähteet == == Aiheesta muualla == Luokka:Saksalaiset jalkapallomaalivahdit Luokka:Vuonna 1935 syntyneet Luokka:Vuonna 2020 kuolleet
Samuel Fosso

Samuel Fosso (s. 17. heinäkuuta 1962 Kumba) on kamerunilaissyntyinen valokuvaaja.Samuel Fosso ArtNet, viitattu 9.7.2024 Fosso on igbo. Hän vietti lapsuuttaan Nigeriassa, kunnes Biafran sodan jälkimainingeissa muutti vuonna 1972 Banguihin Keski-Afrikan tasavaltaan. Hän työskenteli siellä ensin sukulaisensa kenkätehtaalla, mutta kiinnostui valokuvauksesta ja päätti lähteä valokuvaajan oppilaaksi. Fosso perusti Banguissa jo 13-vuotiaana oman valokuvausstudionsa. Hän tuli laajemmin tunnetuksi ranskalaisen valokuvaajan järjestämän afrikkalaisen valokuvanäyttelyn kautta vuonna 1994. Fosso teki vuonna 1997 TATI-valokuvakokoelman ranskalaiselle myymäläketjulle. Vuoden 2000 kokoelmassa Memoire d'un ami teemana on pelon ja haavoittuvuuden tunne, joka oli seurausta ystävän joutumisesta poliisin murhaamaksi Fosson Banguin-studion ulkopuolella.Samuel Fosso International Center of Photography, viitattu 9.7.2024 Fosso on tarkastellut omakuvien kautta nykyaikaista afrikkalaista identiteettiä ja kulttuuria. Hän sai ensimmäisen palkinnon Dakarin biennaalissa vuonna 2000 ja Prinssi Clausin palkinnon vuonna 2001. Vuonna 2023 hänelle myönnettiin Deutsche Börse Photography Foundation Prize.Deutsche Börse Photography Foundation Prize 2023 The Photographers' Gallery, viitattu 9.7.2024 == Lähteet == Luokka:Kamerunilaiset henkilöt Luokka:Valokuvaajat Luokka:Vuonna 1962 syntyneet Luokka:Elävät henkilöt
Kapfenberg

Kapfenberg on noin 22 tuhannen asukkaan kaupunki Itävallassa, Steiermarkissa. Se sijaitsee Mürz- ja Thörlbach-jokien yhtymäkohdassa Bruck an der Murista koilliseen. Kapfenbergin linnan ympärille 1100-luvun lopulla perustettu kaupunki mainittiin ensimmäisen kerran vuonna 1256. Siellä oli ruukki jo 1400-luvulla. Kapfenbergin elinkeinoja ovat matkailu ja teollisuus, joka valmistaa kaapeleita, kemikaaleja ja rakennusmateriaaleja. == Lähteet == Luokka:Steiermarkin kaupungit
Alex Young

Alex Young (3. helmikuuta 1937 Loanhead, Skotlanti – 27. helmikuuta 2017) oli skotlantilainen jalkapalloilija, pelipaikaltaan keskushyökkääjä. Young edusti pisimmillään Heart of Midlothiania ja Evertonia. Heart of Midlofthianian kanssa hän voitti Skotlannin cupin kaudella 1955–1956, Skotlannin liigacupin kausina 1958–1959 ja 1959–1960 sekä Skotlannin mestaruussarjan kausina 1957–1958 ja 1959–1960. Hän voitti Evertonin kanssa Englannin mestaruuden, kaudella 1962–1963, FA Cupin 1966 ja Englannin superucupin kaudella 1963–1964. Kokonaisuudessaan Young pelasi urallasan yhteensä 263 liigaottelua ja teki niissä 82 maalia. Young pelasi Skotlannin maajoukkueessa yhteensä 8 ottelua ja teki niissä 5 maalia. == Lähteet == Luokka:Skotlantilaiset jalkapalloilijat Luokka:Vuonna 1937 syntyneet Luokka:Vuonna 2017 kuolleet
Peter Weir (jalkapalloilija)

Peter Weir (s. 18. tammikuuta 1958 Johnstone, Skotlanti) on skotlantilainen ammattilaisuransa päättänyt jalkapalloilija, pelipaikaltaan keskikenttäpelaaja. Weir edusti urallaan St. Mirreniä, Aberdeeniä, Leicester Cityä ja Ayr Unitedia. Hän ansaitsi kaikki merkittävät saavutuksensa Aberdeenissä, joihin lukeutuvat UEFA Super Cupin voitto kaudella 1983–1984, Skotlannin mestaruussarjan voitto kausilla 1983–1984 ja 1984–1985, Skotlannin cupin voitto kausilla 1982–1983, 1983–1984 ja 1985–1986 sekä Cup-voittajien cupin voitto kaudella 1982–1983. Weir pelasi urallaan yhteensä 37 liigaottelua ja teki niissä 6 maalia.ʶ Weir pelasi yhden ottelun Skotlannin maajoukkueessa.ʶ == Lähteet == Luokka:Skotlantilaiset jalkapalloilijat Luokka:Vuonna 1958 syntyneet Luokka:Elävät henkilöt
Neil Sullivan

Neil Sullivan (s. 24. helmikuuta 1970 Sutton, Englanti) on ammattilaisuransa päättänyt skotlantilainen jalkapallomaalivahti. Hän on pituudeltaan 183-senttimetrinen. Sullivan edusti urallaan muun muassa Crystal Palacea, Wimbledonia ja Leeds Unitedia. Yhteensä hän pelasi 646 liigaottelua, joista 247 Englannin Valioliigassa. Sullivan pelasi Skotlannin maajoukkueelle 29 ottelussa. == Lähteet == Luokka:Skotlantilaiset jalkapallomaalivahdit Luokka:Vuonna 1970 syntyneet Luokka:Elävät henkilöt
Lilli Gruber

Lilli Gruber on italialainen, syntyjään etelätirolilainen televisiojuontaja ja poliitikko. Hän juontaa televisiokanava LA7:n ajankohtaisohjelmaa Otto e mezzo, jossa päivän teemasta on väittelemässä politiikan ja muun yhteiskuntaelämän tunnettuja henkilöitä. Hän tuli tunnetuksi Rai1:n ensimmäisenä naispuolisena uutisankkurina ja ulkomaanreportaasien tekijänä. Hän lähti Raista, kun Silvio Berlusconi kiristi otettaan sen hallinnosta.Lauri Sarkki, Alppien aurinkoinen puoli historian varjoissa. Kanava 4/2017, s. 30–34 Gruber oli Euroopan parlamentin jäsen 2004–2008. Hän on julkaissut kaksi kirjaa sukunsa ja kotiseutunsa historiasta. ==Lähteet== ==Aiheesta muualla== Luokka:Italialaiset europarlamentaarikot Luokka:Italialaiset televisiojuontajat Luokka:Syntymävuosi puuttuu Luokka:Elävät henkilöt
Toomas Kotkas

Toomas Kaarel Kotkas (s. 17. heinäkuuta 1970 Helsinki) on suomalainen oikeustieteilijä, joka toimii nykyään Helsingin yliopiston julkisoikeuden professorina. == Ura == Kotkas valmistui Helsingin yliopistosta oikeustieteen maisteriksi vuonna 1997, oikeustieteen lisensiaatiksi vuonna 1999 ja oikeustieteen tohtoriksi vuonna 2004. Kotkas on työskennellyt Helsingin yliopiston assistenttina ja tutkijana vuosina 2001–2010, Kansaneläkelaitoksen erikoistutkijana vuosina 2011–2012, Itä-Suomen yliopiston yleisen oikeustieteen ja sosiaalioikeuden professorina vuosina 2013–2018, korkeimman hallinto-oikeuden määräaikaisena oikeusneuvoksena vuosina 2019–2021 sekä Helsingin yliopiston julkisoikeuden professorina vuodesta 2021 alkaen. Hän sai Helsingin yliopiston oikeushistorian dosentin arvon vuonna 2009 ja Itä-Suomen yliopiston sosiaalioikeuden dosentin arvon vuonna 2022. Kotkaksen tutkimus on kohdistunut sosiaalioikeuteen. Hänen artikkelinsa Terveyden ja sosiaalisen turvallisuuden hallinnointi 2000-luvun Suomessa – menettelylliset oikeudet ja aktiivinen kansalaisuus palkittiin parhaan Lakimies-aikakauskirjassa vuonna 2009 julkaistuna kirjoituksena. == Julkaisuja == * * * * * * === Toimitteita === * * * * * * == Lähteet == Luokka:Suomalaiset oikeustieteilijät Luokka:Suomalaiset professorit Luokka:Helsingin yliopiston professorit Luokka:Itä-Suomen yliopiston professorit Luokka:Vuonna 1970 syntyneet Luokka:Elävät henkilöt
David Narey

David Narey (s. 12. kesäkuuta 1956 Dundee, Skotlanti) on skotlantilainen, vuosina 1977–1989 Skotlannin maajoukkueessa pelannut jalkapalloilija. Hän oli pelipaikaltaan keskuspuolustaja. Narey edusti koko ammattilaisuransa Dundee Unitedia lukuun ottamatta viimeistä vuotta Raith Roversissa. Hän voitti Dundee Unitedin kanssa Skotlannin mestaruussarjan kaudella 1982–1983 sekä Skotlannin liigacupin kausina 1979–1980 ja 1980–1981. Hän voitti liigacupin vielä Raith Roversin joukkueessa kaudella 1994–1995. Narey pelasi Skotlannin A-maajoukkueessa yhteensä 35 ottelua ja teki yhden maalin vuoden 1982 maailmanmestaruuskilpailujen alkulohko-ottelussa Brasiliaa vastaan. Hän pelasi MM-kilpailuissa myös vuonna 1986. == Lähteet == Luokka:Skotlantilaiset jalkapalloilijat Luokka:Vuonna 1956 syntyneet Luokka:Elävät henkilöt
Krzysztof Warzycha

Krzysztof Warzycha (s. 17. marraskuuta 1964 Katowice, Puola) on puolalais- kreikkalainen ammattilaisuransa päättänyt jalkapalloilija, pelipaikaltaan keskushyökkääjä. Warzycha edusti ammattilaisurallaan Ruch Chorzówia ja kreikkalaista Panathinaikosia. Hän voitti jälkimmäisen kanssa Kreikan Superliigan viisi kertaa vuosina 1990, 1991, 1995, 1996 ja 2004 sekä Kreikan cupin viisi kertaa vuosina 1991, 1993, 1994, 1995 ja 2004 sekä Kreikan supercupin kahdesti vuosina 1993 ja 1994. Hän voitti Ruch Chorzówin kanssa Puolan mestaruuden kaudella 1988–1989. Kaikkiaan hän pelasi yhteensä 509 liigaottelua ja teki niissä 291 maalia. Warzycha pelasi Puolan maajoukkueessa yhteensä 50 ottelua ja teki niissä 9 maalia. == Lähteet == Luokka:Puolalaiset jalkapalloilijat Luokka:Kreikkalaiset jalkapalloilijat Luokka:Vuonna 1964 syntyneet Luokka:Elävät henkilöt
Kufsteinin linnoitus

Kufsteinin linnoitus (Festung Kufstein) on keskiaikainen linna Itävallan Tirolissa. Se mainitaan kirjallisissa lähteissä ensimmäisen kerran vuonna 1205 nimellä Castrum Caofstein. Linna sijaitsee Festungsbergillä, 90 m korkealla kalliolla suoraan Inn-joen päällä, Kufsteinin kaupungin yläpuolella, ja sinne pääsee kävellen tai köysiradalla. Luokka:Itävallan linnat
Gaetano D’Agostino

Gaetano D’Agostino (s. 3. kesäkuuta 1982 Palermo, Sisilia, Italia) on italialainen ammattilaisuransa päättänyt jalkapalloilija, pelipaikaltaan keskikenttäpelaaja. Nykyään hän toimii managerina. D’Agostino edusti urallaan monia joukkueita, kuten AS Romaa, Udinese Calciota, AC Sienaa ja Andriaa. Hän voitti AS Roman kanssa Serie A:n kaudella 2000–2001. Yhteensä hän pelasi urallaan 413 liigaottelua, joissa hän teki 43 maalia ja syötti 53 kertaa. D’Agostino pelasi urallaan Italian maajoukkueessa 5 ottelua. == Lähteet == Luokka:Italialaiset jalkapalloilijat Luokka:Vuonna 1982 syntyneet Luokka:Elävät henkilöt